laion/Wikipedia-Exotic huggingface dataset:
Final Fantasy VII: Advent Children

"Final Fantasy VII Advent Children" (ファイナルファンタジーVII アドベントチルドレン, Fainaru Fantajī Sebun Adobento Chirudoren) on 2005. aasta arvutianimatsiooni film. Režissöör oli Tetsuya Nomuro. Muusika kirjutas Nobuo Uematsu. Film on "Final Fantasy VII" järg. Tegevus toimub 2 aastat pärast "Final Fantasy VII" tegevusaega. DVD ja UMD anti välja 2005. aastal ning oli jaapani keeles. Maad laastas haigus, mida nimetati geostigmaks. Keegi ei tea, mis seda põhjustas. Haigus oli surmav ja ravi ei olnud. Enamik nakatunuist olid lapsed. Kui Edge'i linnast rööviti lapsed, pidi Cloud Strife, kes oli lootnud edasi teistest lahus elada ja leinata (ta tundis, et oli süüdi Aerithi surmas mängus "Final Fantasy VII") uuesti võitlema hakkama, et päästa lapsed ja seejärel kogu planeet. Filmis tuleb tagasi üheks parimaks väljamõeldud kurikaelaks nimetatud Sephiroth ja Cloud peab uuesti ennast ületama, et ta lõplikult hävitada. "Before Crisis: Final Fantasy VII" (mobiilimäng) "Crisis Core: Final Fantasy VII" (PSP mäng) "Last order: Final Fantasy VII" (joonisfilm) "Final Fantasy VII" (PS1 mäng) "Final Fantasy VII: Advent Children" (täispikk film) "Dirge of Cerberus: Final Fantasy VII" (PS2 mäng) "Dirge of Cerberus Lost Episode: Final Fantasy VII" (mobiilimäng)
Muḩammad al-Qammūdī

Mohamed Gammoudi (sündinud 11. veebruaril 1938 Tunises) on Tuneesia kergejõustiklane (5000 m ja 10 000 m jooksja), olümpiavõitja 1968. 1964 Tokyo hõbemedal 10 000 m jooksus 28.24,8 1968 Mexico olümpiavõitja 5000 m jooksus 14.05,0 pronksmedal 10 000 m jooksus 29.34,2 1972 München hõbemedal 5000 m jooksus 13.27,4 Mohamed Gammoudist (prantsuse keeles)
Väike nokik

Väike nokik (Bosmina longirostris) on vesikirbuliste seltsi kuuluv väike vähike. Väikest nokikut on leitud Ameerika Suurest järvistust ja Kesk-Euroopast, aga ka Eesti siseveekogudest. Väike nokik kuulub zooplanktoni koosseisu ning tavaliselt asustab ta järvede ja tiikide kaldalähedast veemassiivi.
100 meetri vabaujumine

100 m vabaujumine on ujumise ala, kus 100 m distantsi ujutakse vabas stiilis.
200 meetri vabaujumine

200 m vabaujumine on ujumise ala, kus 200 meetri distantsi ujutakse vabas stiilis. Aita täiendada seda artikli alaosa! Aita täiendada seda artikli alaosa!
William Smith (täpsustus)

William Smith (1769–1839). inglise geoloog ja paleontoloog William Smith (leksikograaf) (1813–1893), inglise leksikograaf William Smith (maadleja), USA maadleja William Smith (poksija) (1904–1955), Lõuna-Aafrika poksija William Smith (ujuja) (1924), endine USA ujuja
Jefferson City

Jefferson City on linn Ameerika Ühendriikides, Missouri osariigi pealinn ja Cole'i maakonna halduskeskus. Jefferson City asub osariigi keskosas Missouri jõe ääres. Linn on saanud nime USA kolmanda presidendi Thomas Jeffersoni järgi. Osariigi pealinn on ta alates 1821. aastast. Jefferson City pindala on 73,2 km² ja 2006. aastal oli seal 39 274 elanikku. Explore Census Data – Jefferson City city, Missouri, vaadatud 22.12.2021. 2020 United States Census, vaadatud 1.01.2022. Linna koduleht
Frankfort

Frankfort on linn Ameerika Ühendriikides, Kentucky osariigi pealinn ja Franklini maakonna halduskeskus. Frankfort on üks väiksemaid osariigi pealinnu; selle pindala on 38,9 km2 ja elanike arv 2000. aastal oli 27 741. Linn asutati 1780. aastal; pealinn on ta alates aastast 1792, mil Kentucky sai USA osariigiks. 2020 United States Census, vaadatud 1.01.2022. Linna koduleht
Põhja-Carolina Ülikool Chapel Hillis

Põhja-Carolina Ülikool Chapel Hillis (University of North Carolina at Chapel Hill) on avalik ülikool Ameerika Ühendriikides Põhja-Carolina osariigis Chapel Hillis. Ta on vanim ja tuntuim ülikool Põhja-Carolina Ülikooli süsteemis. Ülikool asutati 1789 Põhja-Carolina Ülikooli (University of North Carolina) nime all. Praegust nime kannab ta 1963. aastast. Mõnikord, eriti üliõpilaste spordivõistlustel, nimetatakse teda praegugi vana nimega. Põhja-Carolina Ülikool Chapel Hillis on USA vanim avalik ülikool, kuulub USA paremate avalike ülikoolide (Public Ivy) hulka ning on USA juhtivaid teadusülikoole ühendava Ameerika Ülikoolide Assotsiatsiooni liige. Üliõpilasi on umbes 27 000. Ülikooli koduleht
Providence

Providence on linn Ameerika Ühendriikides, Rhode Islandi osariigi pealinn ja Providence'i maakonna halduskeskus. Providence'i pindala on 53,2 km2 ja elanike arv 2000. aastal oli 175 255. Providence on üks USA vanemaid linnu, mille kohale tekkis asustus juba 1636. aastal. Linna peetakse üheks USA tööstuse sünnikohaks. Linnas asub Ivy League'i kuuluv Browni Ülikool. Providence'i südalinn 2020 United States Census, vaadatud 1.01.2022. Linna koduleht
Raleigh

Raleigh on linn Ameerika Ühendriikides, Põhja-Carolina osariigi pealinn ja Wake'i maakonna halduskeskus. Raleigh on Charlotte'i järel osariigi suuruselt teine linn. Linna pindala on 299,3 km2 ja elanike arv 2008. aastal oli 374 320. Raleigh asutati 1792. aastal. Raleigh moodustab koos Durhami ja Chapel Hilliga Research Triangle'i ('teadusasutuste kolmnurga'): Raleigh's asub Põhja-Carolina Osariigi Ülikool, Durhamis Duke'i Ülikool ja Chapel Hillis Põhja-Carolina Ülikool. Lisaks tegutsevad piirkonnas mitmed kõrgtehnoloogiafirmad. Linna koduleht
Lincoln (Nebraska)

Lincoln on linn Ameerika Ühendriikides, Nebraska osariigi pealinn ja Lancasteri maakonna halduskeskus. Elanike arv oli 2020. aasta rahvaloenduse kohaselt 291 082. See on Omaha järel rahvaarvult osariigis teisel kohal. 2020. aastal moodustasid 78,7% linna elanikkonnast valged, 4,7% afroameeriklased, 4,7% aasialased ja 0,9% põlisameeriklased. Ladinaameeriklasi (sõltumata rassist) oli 7%. Lincoln asutati 1856. aastal Lancasteri nime all, pealinna staatuse sai see 1867. aastal, kui Nebraska USA osariigiks sai. Praeguse nime sai Lincoln 29. juulil 1869. Linn sai nime Abraham Lincolni järgi. Linnaõigused sai Lincoln 1. aprillil 1869. Lincoln on Nebraska kaguosa majanduslik ja kultuuriline keskus. Lincolnis asub Bertram Goodhue projekteeritud Nebraska osariigi kapitoolium. See on valminud 1932. aastal ning on teine kõige kõrgem osariigi kapitooliumi hoone riigis (122 m). Linna suurimad tööandjad on valitsus- ja haridusasutused. Lincolnis tegutsevad 1869. aastal asutatud Nebraska-Lincolni Ülikool ja 1887. aastal asutatud eraõiguslik metodistlik Nebraska Wesleyani Ülikool. 1970. aastal kuulutas Ameerika Ühendriikide Riigidepartemang Lincolni põgenikusõbralikuks linnaks. Seejärel on linna asunud põgenikke Vietnamist, Birmast, Sudaanist, Iraagist, Afganistanist ja Lähis-Idast. 2020 United States Census, vaadatud 6.12.2021. 2020 United States Census, vaadatud 6.12.2021. 2020 United States Census, vaadatud 1.01.2022. Burleigh, Nina (10. oktoober 2010). "We've Found Peace in This Land". Parade (Parade Digital ed.). Athlon Media Group. Vaadatud 17. oktoobril 2015. Linna koduleht
Teheran

Teheran (pärsia keeles تهران Tehrān) on Iraani pealinn. Koos eeslinnadega elab Teheranis umbes 14 miljonit inimest. Umbes pool neist on pärslased ja veerand aserid. Väiksema osa moodustavad linnas elavad kurdid, gilakid, lurid ja armeenlased. 2001. aastal avati linnas metroo, mida oli aastakümneid planeeritud ja ehitatud. Teherani lennujaam on Mehrabadi rahvusvaheline lennujaam. Uus Imam Khomeini rahvusvaheline lennujaam avati 2004. aastal, kuid mitmesuguste probleemide tõttu pole see täismahus tööle hakanud. Teheranis asub üle 40 ülikooli ja kõrgema õppeasutuse. Suurimad Teheranis tegutsevad jalgpalliklubid on Persepolis, Esteghlal ja Peykan. Persepolise ja Esteghlali kodustaadion on Azadi staadion, mis on Iraani suurim staadion. Azadi staadion asub Azadi spordikompleksis, mille koosseisu kuuluvad ka velodroom, sisestaadion, ujula, korvpalli-, tõstespordi-, võrkpalli- ja maadlushallid ning tenniseväljakud. ‘Abbāsābād Laleh' park Iraani botaanikaaed Khayyāmi tänav Niāvarāni kompleks Pardīsāni park Jamshīdieh' park https://citypopulation.de/en/iran/cities/ جمعیت به تفکیک تقسیمات کشوری, vaadatud 29.10.2023. Teherani koduleht
Üks

Üks ehk 1 on täisarv, mis otseselt eelneb arvule 2 ja otseselt järgneb arvule 0.
Eeslõpuselised

Eeslõpuselised (Prosobranchia) on tigude obsoleetne taksonoomiline üksus, mida varem käsitleti tigude alamklassina. Polüfüleetilisuse tõttu paigutati selle rühma taksonid ümber, enamik viidi alamklassi Orthogastropoda. Ehkki taksonil enam ametlikku staatust pole, kasutatakse seda sageli praktilis-didaktilistel eesmärkidel. Nimi "eeslõpuselised" viitab sellele, et nende tigude lõpused paiknevad südamest eespool (tagalõpuselistel aga südamest tagapool). Tagalõpuselised
Kopsteod

Kopsteod ehk pulmonaadid (Pulmonata) on tigude takson. Kopstigudel nagu nimetuski ütleb on arenenud kopsud, vastandina lõpustega tigudele. Traditsiooniliselt on kopstigusid käsitletud alamklassina. Enamik kopstigusid elab kas maismaal või magevees, üksikud rühmad ka meres. Paljudel kopstigudel on arenenud koda, kuid näiteks nälkjatel see puudub. Kopsteod on enamikus fütofaagid, vähemikus röövloomad. Eestis elavad kopstigudest näiteks maismaal harilik viinamäetigu (Helix pomatia) ja seatigu (Limax), magevees mudakukk ehk mudatigu (Lymnaea stagnalis). Basommatophora – tüüsilmalised Stylommatophora – tippsilmalised Kopsteod andmebaasis eElurikkus
Kinnor

Kinnor oli muusikainstrument antiikajal. See on kantav 5–9 keelega lüüra, mida mängiti näppides ja kasutati saatepillina templiteenistustel. Kinnorit peetakse Piibli legendaarseimaks pilliks, seda seostatakse eelkõige kuningas Taavetiga. Seepärast kutsutakse seda pilli ka Taaveti harfiks. Kinnorit on peetud Iisraeli rahvapilliks. Vanaaja muusika
Kitara

Kitara oli muusikainstrument vanaajal. See oli Vana-Kreekas levinud näppekeelpill, mis 7. sajandiks eKr arenes välja forminksist. Kitara on suuremõõduline, 5–7 keelega (hiljem kuni 12) lüüra tüüpi pill, mida mängisid põhiliselt mehed. Kitarat näpiti parema käe või plektroniga. Seda pilli kasutati pikemate poeemide saatepillina, aga ka soolomänguks. Kitarood on inimene, kes laulab ja mängib kitarat. Vanaaja muusika
Zoobentos

Zoobentos ehk põhjaloomastik on mingi veekogu bentaali asustavad loomorganismid. Zoobentos on bentose ehk põhjaelustiku tähtsaim osis (fütobentos koos zoobentosega moodustab bentose). Enamikus veekogudes asustab zoobentos ka suurimaid sügavusi, näiteks on teda leitud üle 10 000 m sügavuselt meresüvikutest. Merede ja mageveekogude zoobentose dominantrühmad on mõneti erinevad: esimeses prevaleerivad sageli limused, okasnahksed, hulkharjasussid jt, mageveekogudes aga vähid, limused, putukate vastsed jt. Sõltuvalt sellest kas põhjaloomad elavad veekogu põhjasetete pinnal või setteis, saab eristada epifaunat ja infaunat. Zoobentos saab liigitada ka suuruse järgi. Makrozoobentoseks nimetatakse loomi, kes on üle 1–2 mm (palja silmaga nähtavad), neist väiksemaid, submikroskoopilisi loomi nimetatakse meiozoobentoseks (kuni väikseimad hulkraksed loomad), üherakulisi protiste nimetatakse mikrozoobentoseks. Fütobentos *Kangur, K., Timm, H. & Timm, T. (2003). Võrtsjärve põhjaloomastik. Rmt.: Võrtsjärv. Loodus, aeg, inimene. Eesti Entsüklopeediakirjastus. Lk 313–332. ISBN 9985-070-132-1
Kitarood

Kitarood oli Vana-Kreekas muusik, kes laulis ja mängis samal ajal kitarat. Tuntumad kitaroodid olid Terpandros ja Arion. Kitaravirtuoos oli ka keiser Nero. Rapsood Vanaaja muusika
Arion

Arion oli legendaarne Vana-Kreeka muusik ja poeet, silmapaistev kitarood.
Dolores Jane Umbridge

Dolores Jane Umbridge on Harry Potteri sarja 5. osas mustade jõudude vastase kaitse õpetaja, viiendas osas ka direktriss. Ta saadetakse kooli, kuna Võlukunsti minister Cornelius Fudge tahab koolis toimuvast ülevaadet. Fudge on veendunud, et Dumbeldore soovib tema ministrikohta endale, ning püüab seega summutada kõikvõimalike "kuulujutte" Voldemorti naasmisest. Eriti on Fudge huvitatud sellest, et nii Potter kui ka tema uskujad saaksid karmilt karistada "valeinfo" levitamise eest. Kuna Umbridge on väga võimukas, on ta selleks tööks just sobiv inimene. Umbridge on pealtnäha malbe, kuid ülimalt lipitsev tegelane. Ta riietub alati roosasse ja üle kõige meeldivad talle kassipojad – tema kabinet on üleküllastatud keraamiliste taldrikutega, millelt vaatavad vastu näuguvad kassipojad. Ka tema patronuseks on kass. Umbridge on küll Fudge'i ustav teener, kuid samas ka allumatu ja salakaval. Talle meeldib intriige punuda ja sõnakuulmatuse korral rakendada ka keelatud meetmeid. Just Umbridge saadab dementorid Harryt ründama, millest puhkeb suur probleem. Umbridge naudib oma võimu ja üleolekut teistest – olgu nendeks siis kooli õpilased, maagilised loomad või isegi tema kolleegid.
Seem

Seem (inglise seme) on lingvistikas ja semiootikas tähendusüksus, semeemi (semanteemi) konkreetne avaldumine; tähenduse väikseim osa.
Voldemar Puhk

Voldemar Puhk (11. detsember 1891 Viljandi – 3. mai 1937 Tallinn) oli Eesti diplomaat, ärimees ja majandusteadlane. Voldemar Puhk õppis aastatel 1911–1917 Peterburi ülikoolis. Lõpetas 1922. aastal Tartu ülikooli õigusteaduskonna. Aastast 1913 firma "J. Puhk ja Pojad" kaasomanik, koos isa Jaak Johann Puhki ning venna Joakim Puhkiga. 1918. aastal oli Eestimaa Kubermangu Toitluskomitee täitevorgani, Eestimaa toitlusvalitsuse liige. Toitlusvalitsus koosnes üld-, kokkuostu-, varustus-, kaubandus-tööstus-, põllumajandus-, sõjaväemoona ettevalmistamise, statistika-, jaotus-, suhkru- (a-st 1918) ja kartuliosakonnast (a-st 1918). Komitee lõpetas tegevuse pärast Eestimaa kubermangu okupeerimist Saksamaa poolt 1918. a veebruaris. Eestimaa toitluskomitee esimees oli August Peet. Voldemar Puhk osales Saksa riigi peavoliniku August Winnigi ja Eesti Ajutise Valitsuse esitajate teedeministri Petersoni, Dr. Koniku, vann. adv. Birki ja Heinrich Luhti 19. novembril 1918 Riias sõlmitud Eesti esimese välislepingu Üleandmise lepingu sõlmimisel, millega Saksa riik tunnistas Ülemaks riigivõimuks Eesti etnografilises piirkonnas Ajutise Valitsuse kujul. Ta oli 1918. aasta 2. detsembrist iseiseisvunud Eesti Kaubandus- ja Tööstusministeeriumi kaubandus-tööstusministri abi, kui ta vabastati riigivaranduste ülevõtmise komisjoni liikme kohustest ja nimetati tööstus-kaubandusministeriumi kaubandusosakonna juhatajaks ministriabi õigustega ja 1919. aastal 1. jaanuarist kuni 1. veebruarini oli ministri kohusetäitja Konstantin Pätsi kolmandas ajutises valitsuses. 1919. aasta 20. novembrist kuni aasta lõpuni oli Voldemar Puchk Eesti Saksamaa esinduse Eesti peakonsuli ametis Berliinis, ning viibis 1920. aasta välismaal riigiteenistuses. Aastast 1924 AS "Ilmarine" asjaajaja-direktor. 1935. aastast oli ta Jaapani aukonsul Tallinnas. Eestimaa kubermangu toitluskomitee, Eesti Ajalooarhiiv, EAA.42 Nimetused., Riigi Teataja, nr. 5, 7 detsember 1918 Voldemar Puchk´i kaebus Otsekoheste Maksude Peakomitee otsuse peale 14. 7. 21. a. nr. 66 — 1920. a. tulumaksu asjas. 1923. aasta Riigikohtu otsused. „Õiguse" väljaanne Tartus 1924 a. Väinu Rozental. Eesti rikkaimad läbi sajandite. Äripäev Online (14. detsember 2007). Vaadatud: 15. august 2015 Eesti Ekspress – Viis venda, kelle taskus oli Eesti riigikassa. Vaadatud: 15. august 2015
Ad hoc

Ad hoc (ladina keeles 'selleks') on väljend, mida kasutatakse tähenduses 'kindlaks otstarbeks, selleks korraks või juhtumiks'. Rahvusvahelistes suhetes ja diplomaatias on termin kasutusel, et ära märkida mingi kindla ülesande täitmiseks ette võetud ühekordseid aktsioone või loodud institutsioone, mida pole võimalik kasutada muudes olukordades või teiste küsimuste lahendamisel. See tähendab, et pöördudes näiteks ad hoc arbitraaži ehk vahekohtu poole, kinnitavad vaidlevad pooled seda terminit kasutades, et nad loovad üksnes esilekerkinud probleemi lahendamiseks teatud organi, mis pärast tüliküsimuse lahendamist lõpetab oma eksisteerimise. Ad hoc seadus kujutab endast mingi konkreetse intsidendi või eesmärgi lahendamiseks mõeldud dokumenti ja ei sulandu üldisesse seadusandlusesse. Organisatsioonides ja institutsioonides võivad olla ad hoc osakonnad, mis lahendavad mingit kindlat kitsast ülesannet ega kuulu selle organisatsiooni põhistruktuuri. On olukordi, kus ad hoc omab negatiivset allteksti, viidates sellele, et keegi võib viljeleda reaktsioonilist tegevust või tal puudub strateegilise planeerimise oskus. Rahvusvahelises suhtlemises viidatakse selle termini kasutamisega nõusolekut suhtlevate poolte vahel lahendada mõnda küsimust operatiivselt ja jooksvalt. ÜRO raames on levinud ad hoc komiteede loomine, et töötada läbi arutusele tuleva küsimusega seotud materjalid. Ärijuhtimises tähendab ad hoc mõiste, et tervikliku strateegilise juhtimistegevuse raames lahendatakse mingit konkreetset esilekerkinud olukorda. ad hoc-hüpotees ad hoc-võrk
Otto Jaanso

Otto Jaanso VR II/3 (kuni 1935 Otto Janson, ka Otto Jaanson; 30. aprill 1896 Vana-Tänassilma vald, Viljandimaa – 4. mai 1937 Märjamaa vald) oli Eesti sõjaväelane (kolonelleitnant). 1934–1937 Sõjavägede Staabi 4. osakonna ülem. Ohvitseride andmebaas
Kärstna Kool

Kärstna Kool oli põhiharidust andev kool Viljandi maakonnas Viljandi vallas Kärstna külas. Kool tegutses 1924. aastast kuni sulgemiseni 1. augustil 2014 Kärstna mõisa härrastemajas. Viimane direktor oli Anu Roht. Arhiivimaterjalide andmeil on Kärstnas kooliharidust antud juba 1767. aastast.[viide?] Lembit Andreseni raamatu "Eesti rahvakooli ja pedagoogika ajalugu I: Eellugu ja algus kuni Põhjasõjani" (1997) andmetel sai Kärstna koolilugu alguse juba 1687. aastal. Ei ole aga täpseid andmeid, kas koolitöö toimus pidevalt või vaheaegadega ja kus seda tehti.[viide?] Koolimaja täpsem asukoht on teada alates 1819. aastast, kui Kärstna mõisa omaniku kindralleitnant Reinhold von Anrepi lesk Caroline kinkis koolile pool vakamaad (910 m²) põllumaad ning lasi sellele ehitada koolihoone.[viide?] 28. septembril 1819 andis kohalik luteri õpetaja uuele koolimajale oma õnnistuse.[viide?] 1890. aastal hävis koolimaja tulekahjus ning samasse kohta seda enam uuesti ei ehitatud.[viide?] Uue koolihoone jaoks ostis vald mõisalt Põrgas 41 vakamaa suuruse maatüki. Ehitati uus koolihoone, mis sai valmis 28. novembril 1891 ja kus toimus õppetöö 1924. aastani. Seejärel koliti kool Hendrik Adamsoni eestvedamisel Kärstna mõisa härras­temajja, kus kool tegutses kuni sulgemiseni 1. augustil 2014. ... –1819 mõisakool 1819–1902 valla luteri kool 1902–1917 ministeeriumikool 1917–1944 6-klassiline algkool 1944–1961 7-klassiline kool ehk mittetäielik keskkool 1961–1988 8-klassiline kool 1988–1992 Kärstna 9-klassiline Kool 1992–2009 Kärstna Põhikool 2009–2014 Kärstna Kool Veli, Katri; Hanson, Eha. Kärstna kool sai oma raamatu. Maaleht, 20. juuni 2012. Koorep, Sigrid. Auväärse ajalooga haridustemplid pidasid viimast aktust. 6. juuni 2014. Kärstna Põhikooli koduleht Suletakse 245-aastase ajalooga Kärstna kool, Seitsmesed Uudised, 27. veebruar 2014
August Vellner

August Evald Vellner (10. november 1904 Kährimäe talu, Restu küla, Sangaste vald, Valgamaa – 12. mai 1937 sealsamas) oli eesti agronoom. TÜ üliõpilased
1996. aasta Eurovisiooni lauluvõistlus

1996. aasta Eurovisiooni lauluvõistlus oli 41. Eurovisiooni lauluvõistlus ja see toimus 18. mail 1996 Oslos Norras. Võitis Iirimaa laul. Kvalifikatsioon toimus helifailipõhiselt ning 7 mittekvalifitseerunud riiki ei saanud osalust kirja.
Aoid

Aoid (vanakreeka keeles aoidos 'laulja') oli Vana-Kreeka arhailisel ajajärgul (9.–8. sajand eKr) kutseline laulik, kes kandis lüüra saatel ette eepilisi laule, neid suurel määral ise improviseerides. Aoidid laulsid "jumaliku sisenduse sunnil" ja nende laulud rajanesid vanadel rahvajuttudel ja müütidel. Sellist laulmist on kirjeldatud ka Homerose "Odüsseias". Rapsood Vanaaja muusika
Rapsood

Rapsood oli Vana-Kreeka arhailisel ajajärgul tegutsenud rändlaulik, kes polnud ise laulude looja, vaid esitas valmis tekste. Eelkõige olid rapsoodidele mõeldud ettekandmiseks Homerose "Ilias" ja "Odüsseia". Aoid Vanaaja muusika
Eesti Mereakadeemia Merekool

Eesti Mereakadeemia Merekool (lühendatult EMA Merekool) oli kutseõppeasutus, mis võimaldas kutseõpet mereerialadel nii põhikooli kui ka gümnaasiumi baasil. Oli Eesti Mereakadeemia struktuuriüksus. 1992. aastal moodustati Eesti Merehariduskeskus, milleks liideti Tallinna Merekool, Tallinna Merekolledž ja Tallinna 1. Kutsekeskkool. Kool kolis sügisel 2009 Tallinnas aadressilt Västriku 8 aadressile Mustakivi 25. Erialad, mida oli võimalik merekoolis õppida: laevajuht; siseveelaevajuht; laevamehaanik; laevajuht-mehaanik; külmatehnik; laevaelektrik; avamere kalur. 2012 aastal muudeti EMA Merekool ümber Eesti Mereakadeemia (EMERA) kutseõppeosakonnaks. Mereakadeemial olid filiaalid Pärnus (aadressiga Pargi 1) ja Tartus (aadressiga Soola 5). 1. mail 2014 moodustati EMA Merekooli baasil uus õppeasutus: Eesti Merekool, mis kolis aadressile Kopli 101. Sellesse kooli kanti Eesti Mereakadeemia kutseõppeosakonna õpilased. Jaan Atspol Viimane Merekooli direktor oli Rein Ausmees. EMA Merekooli koduleht Merekool ja kaubalaeva juhtkonna kutsediplomite omandamine.Teos digiteerituna digitaalarhiivis DIGAR Tallinna Merekooli tegevuse aruanne.Teos digiteerituna digitaalarhiivis DIGAR
Plasma (täpsustus)

"Plasma" või sellega moodustatud sõnaühend võib valdkonniti omada erinevaid tähendusi: Plasma on osaliselt või täielikult ioniseerunud gaas, milles positiivsete ja negatiivsete laengute ruumitihedus on praktiliselt ühesugune. Plasmaks võidakse nimetada rakkude elusainet, õieti on need: Karüoplasma Lümfiplasma Protoplasma Seemneplasma Tsütoplasma Vereplasma Plasma (mineraal)
Jasmin

Jasmin on võib viidata mitmele asjale, kohale või isikule: Jasmin Dervišević on Bosnia räppar. Jasmin (vahel ka pärsiapäraselt Yasmin) on tihtikasutatud eesnimi. Jasmin on metroopeatus Pariisis. Jasmin on Java programmeerimiskeele assembler. Jasmin on kõrvaltegelase nimi soome telesarjas "Varjatud elud". Yasmin
1972. aasta Eurovisiooni lauluvõistlus

1972. aasta Eurovisiooni lauluvõistlus oli 17. Eurovisiooni lauluvõistlus ja see toimus 25. märtsil 1972 Edinburghis Suurbritannias. See on siiani Suurbritannias peetud Eurovisiooni lauluvõistlustest ainus, mis ei toimunud Inglismaal. Selle võitis Luksemburg.
Viskla–Pikavere tee

Viskla–Pikavere tee (teeregistri number 11124) on kõrvalmaantee Kose ja Raasiku vallas. Tee pikkus on 10,1 km. Tee saab alguse Kose–Jägala maantee kuuendal kilomeetril Võlle külas. Tee läbib Võlle, Ahisilla, Viskla ja Mallavere külasid. Tee lõpeb Aruvalla–Jägala tee kaheksandal kilomeetril Mallavere külas. Tee ületab üht silda (Mallavere sild üle Mallavere oja tee kümnendal kilomeetril) ja kuut truupi. Bussipeatusi teele ei jää. Tee on kruusatee. Tee on klassita. Liiklussagedus teel on kuni 200 autot ööpäevas.
1973. aasta Eurovisiooni lauluvõistlus

.1973. aasta Eurovisiooni lauluvõistlus oli 18. Eurovisiooni lauluvõistlus, mis toimus 7. aprillil 1973 Luxembourgis Luksemburgis. Selle võitis Luksemburg. Roheline – 1973. aastal osalenud riigid Kollane – varem (kuid mitte 1973. aastal) osalenud riigid
Anier García

Anier García Ortiz (sündisnud 9. märtsil 1976 Santiago de Cubas) on Kuuba kergejõustiklane (110 m tõkkejooksja), olümpiavõitja (2000). 2000 Sydney olümpiavõitja 13,00 (isiklik rekord) 2004 Ateena pronksmedal 13,20 1999 Sevilla hõbemedal 13,07 2001 Edmonton 2. koht 13,07 1997 Pariis sisemaailmameister 60 m tõkkejooks 7.48 2001 Lissabon hõbemedal 60 m tõkkejooks 7.54 2003 Birmingham hõbemedal 60 m tõkkejooks 7.49 2000 2. koht 13.23 (Zürich) 2000 1. koht 13.18 (Monaco) 2001 2. koht 13.15 (Berliin) 2001 2. koht 13.19 (Monaco) 2001 2. koht 13.23 (Saint-Denis) 2001 1. koht 13.07 (Brüssel) 2002 2. koht 13.22 (Monaco) 2002 1. koht 13.14 (Saint-Denis) Anier García 192 cm pikk ja kaalub 94 kg. Ta treenib Santiago Antunese juhendamisel ja enda kõvemaks konkurendiks peab Allen Johnsonit.
Jalgrattasõit

Jalgrattasõit ehk jalgrattaga sõitmine on jalgratta kasutamine liikumiseks. jalgrattasport Shannon Sovndal "Jalgrattasõidu anatoomia". Inglise keelest tõlkinud Marina Maran. Tallinna Ülikooli Kirjastus, Tallinn 2013
Harrogate

Harrogate on linn Inglismaal Põhja-Yorkshire'i krahvkonnas. Harrogate'is peeti 1982. aasta Eurovisiooni lauluvõistlus. http://www.citypopulation.de/UK-Cities.html
Stefan Filipović

Stefan Filipović ( serbia keeles Стефан Филиповић; sündinud 18. jaanuaril 1987 Podgoricas) on Montenegro poplaulja. Ta esindas lauluga "Zauvijek volim te" Montenegrot 2008. aasta Eurovisiooni lauluvõistlusel Belgradis. Oma poolfinaalis sai ta 23 punktiga 14. koha ega pääsenud finaali.